Бозиҳои олимпии зимистона 1994

XVII Бозиҳои олимпии зимистона (, ) аз 12 то 27 феврали соли 1994 дар шаҳри Лиллеҳаммери Норвегия баргузор шуданд.

Бори аввал Олимпиадаи зимистона на дар як сол бо Олимпиадаи тобистона гузаронида шуд. Инчунин бори аввал ҷумҳуриҳои собиқи Иттиҳоди Шӯравӣ дар Олимпиадаи зимистона ҳамчун дастаҳои мустақил иштирок карданд.

Дар Лиллеҳаммер даъвати президенти Кумитаи байналмилалии олимпӣ Хуан Антонио Самаранч садо дод, ки дар тамоми гӯшаву канори сайёра дар вақти баргузории XVII Бозиҳои олимпии зимистона амалиётҳои ҷангӣ қатъ карда шаванд, махсусан дар Сараево-и дар муҳосира монда, ки он ҷо соли 1984 Бозиҳои XIV зимистона гузашта буданд.

 Интихоби пойтахти Бозиҳо 
Интихоби пойтахти Бозиҳои зимистона 5,5 сол пеш аз оғози онҳо, моҳи сентябри соли 1988 дар сессияи КБО дар вақти Бозиҳои олимпии тобистонаи соли 1988 баргузор шуд.

Дар даври ҳалкунанда Лиллехаммер аз ҳамсояи худ — шаҳри Эстерсунди Шветсия бо натиҷаи 45 бар зидди 39 хол пеш гузашт.

 Интихоби пойтахти Бозиҳои олимпии зимистонаи соли 1994 Шаҳр КишварДаври 1Даври 2Даври 3Лиллехаммер253045Эстерсунд193339Анкоридж2322-София17--

 Мусобиқаҳо 

 Биатлон 
Шаш маҷмӯи ҷоизаҳо ба бозӣ гузошта шуданд. Русиягиҳо се медали тилло ба даст оварданд. Сергей Тарасов дар ҳар як масофа медал гирифт. Ду тиллоро дар пойгаҳои инфиродӣ биатлончии 24-солаи канадӣ Мириам Бедар соҳиб шуд. Соҳибони Бозиҳо — норвегиҳо бе медал монданд.

 Бобслей 
Дар мусобиқаи экипажҳои дунафара мубориза байни ду дастаи Швейтсария сурат гирифт. Тилло насиби Густав Ведер ва Донат Аклин гардид. Дар заездҳои чорнафара дастаи Олмон (пилот Харальд Чудай) ғолиб омад.

 Варзиши лижаронии кӯҳӣ 
180px|thumb|Қаҳрамони олимпӣ Пернилла Виберг
Дар масирҳои Квитфйелл ва Ҳафйелл 10 маҷмӯи ҷоизаҳо тақсим карда шуданд. Варзишгари 30-солаи олмонӣ Маркус Васмайер қаҳрамони дукаратаи олимпӣ шуд. Дар комбинатсияи мардона варзишгарони Норвегия тамоми зинаҳои шоҳсуфаро ишғол карданд.

 Варзиши конкитозӣ 
Яке аз қаҳрамонҳои асосии Бозиҳо варзишгари 25-солаи норвегӣ Йоханн Улав Косс гардид. Ӯ тавонист се медали тиллоро дар масофаҳои 1500, 5000 ва 10 000 метр ба даст орад ва дар ҳар яки онҳо рекорди ҷаҳонӣ гузорад. Дар байни занон Бонни Блэйр (ИМА) шумораи медалҳои тиллои худро ба панҷ адад расонд.

 Ҷаҳидан ба лижаронӣ аз трамплин 
Дар трамплини калон варзишгари ботаҷрибаи олмонӣ Йенс Вайсфлог ғолиб омад, ки ӯ бори аввал ҳанӯз соли 1984 дар Сараево қаҳрамони олимпӣ шуда буд. Дар сабқати даставии трамплини калон дастаи Олмон аз Ҷопон пеш гузашт.

 Конкибозии фигурӣ 
Русиягиҳо аз чор се медали тиллоро ба даст оварданд. Танҳо дар рақси инфиродии занон тилло насиби варзишгари 16-солаи украинӣ Оксана Баюл гардид. Дар рақси ҷуфт Екатерина Гордеева ва Сергей Гриньков муваффақияти соли 1988-ро такрор карданд.

 Фристайл 
Дар фристайл 4 маҷмӯи ҷоизаҳо — дар могул ва акробатика тақсим шуданд. Қаҳрамони ҷаҳон Лина Черязова дар акробатика ғолиб омада, ба Ӯзбекистон аввалин ва ягона (то оғози соли 2026) медали Бозиҳои зимистонаро овард.

 Хоккей бо шайба 
180px|thumb|right|Петер Форсберг
Дар финал, ки 27 феврал баргузор шуд, тақдири тилло дар силсилаи буллитҳо ҳал шуд. Петер Форсберг-и 20-сола буллити ҳалкунандаро ба самар расонида, ба дастаи Шветсия бори аввал дар таърих тиллои олимпиро овард. Дастаи Русия бори аввал дар таърихи худ бе медал монд.

 Ҳисоби медалҳо 
Намояндагони Австралия бори аввал дар Бозиҳои олимпии зимистона медал ба даст оварданд.
 Шумораи умумии медалҳо 50px№  КБО  Тилло  Нуқра  Бронза  Ҳамагӣ 1   Русия  11  8  4  23 2   Норвегия  10  11  5  26 3   Олмон  9  7  8  24 4   Италия  7  5  8  20 5   ИМА  6  5  2  13 14   Ӯзбекистон  1  0  0  1   Ҳамагӣ  61  61  61  183

 Эзоҳ 

 Адабиёт 

Саҳифаи Олимпиада дар сайти расмии КБО

Гурӯҳ:Бозиҳои олимпии зимистонаи 1994